arnastofnun/IGC-2024 huggingface dataset:
Jane Lynch

Jane Marie Lynch (fædd 14. júlí 1960) er bandarísk leikkona sem er þekktust fyrir hlutverk sín í "Glee", "Two and a Half Men", "Criminal Minds", og "The L Word".

Einkalíf.

Lynch er fædd og uppalin í Dolton í Illinois og er af írskum og sænskum uppruna. Lynch útskrifaðist með B.A. gráðu í leiklist frá "Ríkisháskólanum í Illinois" og síðan frá Cornell-háskóla með MFA gráðu í leiklist.

Lynch skrifaði ævisögu sína "Happy Accidents" sem var gefin út haustið 2011 af "Hyperion Voice". Hefur verið kynnir á "Do Something" verðlaunahátíðinni sem er stærsta verðlaunahátíðin í Bandaríkjunum sem heiðrar fólk sem hafa látið gott að sér leiða fyrir samfélagið.

Lynch er samkynhneigð og giftist Lara Embry árið 2010.

Ferill.

Leikhús.

Lynch byrjaði leiklistarferill sinn hjá "Steppenwolf Theatre Company" og grínfarandleikhópnum "The Second City" og var aðeins ein af tveim konum sem komust inn í hópinn. Lynch hélt áfram að þróa grínhæfileika sína við Annoyance Theater, þar sem hún lék Carol Brady í "The Real Live Brady Bunch". Lynch skrifaði og lék í verðlaunaleikritinu "Oh Sister, My Sister".

Sjónvarp.

Fyrsta sjónvarpshlutverk Lynch var árið 1992 í sjónvarpsmyndinni "In the Best Interest of the Children". Lynch hefur komið fram sem gestaleikari í þáttum á borð við "Party of Five", "NewsRadio", "3rd Rock from the Sun", "Frasier", "JAG", "Gilmore Girls", "The West Wing", "Boston Public", "Friends", "Monk", "", "Weeds", og "Desperate Housewives". Lynch var með stór gestahlutverk í "The L Word", "Criminal Minds", og "Two and a Half Men". Hefur síðan 2009 leikið eitt af aðalhlutverkunum í söngþættinum "Glee" sem Sue Sylvester.

Kvikmyndir.

Fyrsta kvikmyndahlutverk Lynch var árið 1988 í "Taxi Killer" og hefur síðan þá komið fram í kvikmyndum á borð við "Straight Talk", "The Fugitive", "Best in Show", "Collateral Damage", "Sleepover", "The 40 Year Old Virgin", "", "Alvin and the Chipmunks", "Tru Love", og "Shrek Forever After".

Verðlaun og tilnefningar.

Ashland Independent Film Festival:

Emmy verðlaun:

Florida Film Critics Circle verðlaunin:

Ft. Lauderdale International Film Festival:

Golden Globes:

Gotham verðlaunin:

Monte-Carlo TV Festival:

People´s Choice verðlaunin:

Phoenix Film Critics Society verðlaunin:

Provincetown International Film Festival:

Satelite verðlaunin:

Screen Actors Guild verðlaunin:

Screen Actors Guild verðlaunin:

Television Critics Association verðlaunin:

Tenglar.

[[Flokkur:Bandarískir leikarar|Lynch, Jane]]
Anne Francis

Anne Lloyd Francis (1930 – 2011) var bandarísk leikkona.
Tschanigraben

Tschanigraben er þorp í Burgenland, Austurríki. Þar búa 68 manns (2011).
Bescheid

Bescheid er þorp í Rínarland-Pfalz, Þýskalandi. Þar búa 411 manns (2006).
Body Language

Body Language er níunda breiðskífa áströlsku söngkonunnar Kylie Minogue. Hún kom út 20. nóvember 2003 og var tekin upp sumarið 2003 í Bretlandi, Írlandi og á Spáni.

Kylie Minogue vann að breiðskífunni með fyrri samstarfsaðilum, þeim Richard Stannard, Julian Gallagher, Cathy Dennis, Johnny Douglas, Karen Poole, Emilíönu Torrini og Dan Carey. Henni var fylgt eftir með tónleikum 15. nóvember 2003 í London. Minogue flutti á tónleikunum sjö ný lög, ásamt nokkrum eldri lögum hennar. Tónleikarnir voru gefnir út á DVD í júlí 2004. Breiðskífan náði 42. sæti á Billboard 200 vinsældarlistanum og hefur selst í 177.000 eintökum til þessa.
Baku Crystal Hall

Baku Crystal Hall er leikvangur í Bakú (Aserbaídsjan).
Infocom

Infocom var bandarískt tölvuleikjafyrirtæki sem var einkum þekkt fyrir textaleiki (gagnvirk ævintýri) á borð við Zork, Leather Goddesses of Phobos og Hitchhiker's Guide to the Galaxy. Fyrirtækið var stofnað árið 1979 í Cambridge, Massachusetts af nokkrum starfsmönnum og nemendum við MIT. 1986 keypti Activision Infocom og lagði það niður sem sérstaka deild árið 1989.
Eddie Murphy

Edward Regan Murphy (f. 3. apríl 1961 í New York) er bandarískur leikari og uppistandari.
MH-Kvennó-dagurinn

MH-Kvennó dagurinn er árlegur viðburður sem á sér stað á haustin þegar Menntaskólinn við Hamrahlíð og Kvennaskólinn í Reykjavík keppa saman í vináttukeppni. Keppt er í ýmsum íþróttaviðburðum á Klambratúni og endar dagurinn með ræðukeppni í hátíðarsal MH.
Hoffell

Hoffell er bóndabær í Austur-Skaftafellssýslu. Í landi Hoffells var lengi unnið silfurberg úr námu, sem nú er friðuð. Frumkvöðull að silfurbergsnáminu var Guðmundur Jónsson Hoffell (f. 1875), bóndi á Hoffelli, sem einnig safnaði þjóðlegum fróðleik og þjóðsögum. Söfnun hans varð uppistaðan að ritinu "Skaftfellskar þjóðsögur og sagnir" (Akureyri 1946), sem Þorsteinn M. Jónsson ritstýrði og Marteinn Skaftfells gaf út. Sú bók geymir miklar upplýsingar um sögu og staðhætti að Hoffelli.
Julian Richings

Julian Richings (fæddur 30. ágúst 1956) er enskur leikari sem hefur komið fram í yfir 50 kanadískum kvikmyndum og um 20 sjónvarpsseríum.

Einkalíf.

Richings fæddist í Oxford, Englandi. Útskrifaðist frá "Exeter háskólanum" með gráðu í dramaleiklist.Richings ferðaðist með bresku leikfélagi um N-Ameríku. Richings fluttist til Toronto, Kanada árið 1984 og hefur búið þar síðan með fjölskyldu sinni.

Ferill.

Sjónvarp.

Fyrsta sjónvarpshlutverk Richings var árið 1989 í "War of the Worlds" sem Ardix. Kom hann fram sem gestaleikari í þáttum á borð við "Katts and Dog", "Street Legal", "RoboCop" og "Due South". Árið 1997 þá var honum boðið gestahlutverk í "Once a Thief" sem hann lék til ársins 1998. Síðan þá hefur hann komið fram sem gestaleikari í þáttum á borð við "Amazon", "MythQuest", "A Nero Wolfe Mystery", "Kingdom Hospital", "Heartland". Árið 2010 þá var honum boðið stórt gestahlutverk í Supernatural sem Dauðinn, sem hann hefur leikið með hléum síðan þá.

Kvikmyndir.

Fyrsta kvikmyndahlutverk Richings var árið 1987 í "Love at Stake". Síðan þá hefur hann komið fram í kvikmyndum á borð við "Giant Steps", "Love Child", "Mimic", "Urban Legend", "Washed Up", "Wrong Turn", "Open Range", "Black Widow", , "Saw IV" og "Animal Control".

Verðlaun og tilnefningar.

Genie-verðlaunin
Sebastian Roché

Sebastian Roché (fæddur 4. ágúst 1964) er franskur leikari sem er þekktastur fyrir hlutverk sín í General Hospital, Fringe og Supernatural.

Einkalíf.

Roché fæddist í París, Frakklandi. Stundaði nám við hinn virta "Conservatoire National Superieur d'Art Dramatique" skóla í París. Þegar Roché var unglingur þá ferðaðist hann með fjölskyldu sinni í sex ár á skútu til Miðjarðarhafs, Afríku, Suður-Ameríku og Karíbahafs. Roché talar fjögur tungumál, frönsku, ítölsku, ensku og spænsku.

Roché var giftur leikkonunni Vera Farmiga frá 1997-2005.

Ferill.

Leikhús.

Roché hefur komið fram í leikritum á borð við "Salome" með Al Pacino, "Macbeth", "The Green Bird" og "Trainspotting".

Sjónvarp.

Fyrsta sjónvarpshlutverk Roché var í "American Masters" og kom hann síðan fram sem gestaleikari í þáttum á borð við "Counterstrike", "The Hitchhiker", "Runaway Bay", "South Beach" og "New York Undercover".

Árið 1997 var Roché boðið gestahlutverk í "Roar" sem Longinus, þar sem hann lék á móti Heath Ledger. Hefur hann síðan verið með stór gestahlutverk í þáttum á borð við "Odyssey 5", 24, Fringe, Supernatural og Criminal Minds. Árið 2007 var Roché boðið hlutverk í sápuóperunni General Hospital sem Jerry Jacks, sem hann lék til ársins 2010.

Kvikmyndir.

Fyrsta kvikmyndahlutverk Roché var árið 1988 í "Adieu je t'aime". Síðan þá hefur Roché leikið í kvikmyndum á borð við "The Last of the Mohicans", "The Peacemaker", "Seagull", "Beowulf" og "The Adventures of Tintin".
Tjóðrun

Tjóðrun (e. "tethering") kallast það að deila nettengingu farsíma með öðrum tækjum, oftast tölvu. Tengingunni getur verið deilt í gegnum Wi-Fi, Bluetooth eða snúru (til dæmis USB-snúru). Síminn gegnir hlutverki flytjanlegs beinis.

Í mörgum farsímum eru stýrikerfi sem styðja tjóðrun, til dæmis Windows Phone, Android og iOS. Oft er notkun á tjóðrunarþjónustu ekki innifalin í áskriftum og þarf að borga meira til að nota hana.

Annað íslenskt nýyrði yfir tjóðrun er "Hlekkjun".
Smákaka

Smákaka er lítil, flöt ofnbökuð kaka sem oftast inniheldur hveiti, egg og sykur. Einnig er oft bætt við bragðefnum, súkkulaði, smjöri, hnetusmjöri eða þurrkuðum ávöxtum. Algeng bragðefni eru möndlur og hnetur, vanillusykur, kókos, kanill, hafragrjón, kakó og sýróp.

Smákökur eru venjulega bakaðar þangað til þær eru stökkar eða nógu lengi til að vera mjúkar en sumar tegundir eru þó ekki bakaðar. Smákökur eru þéttari í sér en kökur bakaðar í formi sem kemur af því að í smákökum er lítið vatn en oft feiti eða egg. Smákökur eru sennilega upprunnar á 8. öld í Persíu eftir að sykur varð algengur þar.
Blái Lótusinn

Blái lótusinn er fimmta bókin í ritröðinni um Ævintýri Tinna. Hún kom fyrst út í íslenskri þýðingu hjá Fjölva-útgáfunni árið 1977.
Urbana (Indiana)

Urbana er þorp í Indiana í Bandaríkjunum.
Nada Surf

Nada Surf er bandarísk rokk-hljómsveit, sem leikur öðruvísi rokk. Hún er stofnuð árið 1992 í New York og samanstendur af Matthew Caws á gítar og söng, Ira Elliot á trommum og Daniel Lorca á bassa. Þekktust er hljómsveitin fyrir lag sitt Popular frá árinu 1996, sem og plötuna Let Go frá 2003.
Foringjarnir

Foringjarnir er íslensk rokkhljómsveit sem var stofnuð árið 1986. Meðlimir hennar voru í byrjun "Þórður Bogason" (söngvari), "Einar Jónsson" (gítar), "Steingrímur Erlingsson" (bassagítar), "Jósep Sigurðsson" (hljómborð) og "Oddur F. Sigurbjörnsson" (trommur). Hljómsveitin gaf út sína fyrstu plötu "Komdu í partý" 30. júlí 1987 og á sama ári var lagið "Komdu í partý" vinsælt og klifraði hátt á lista Bylgjunnar.

Foringjarnir hituðu upp fyrir hljómsveitina Kiss sem kom til Íslands 1988, þeir tónleikar voru í Reiðhöllinni í Víðidal.Einnig hituðu þeir upp fyrir Bonny Tyler þegar hún hélt tónleika í Laugardalshöllinni.

Oddur F. Sigurbjörnsson var trommuleikari Tappa Tíkarrass.

Foringjarnir gefa út smáskífu 17. Júní 2017.

Foringjarnir sem eru núna Þórður Bogason, Jósep Sigurðsson og Oddur F. Sigurbjörnsson gáfu út smáskífuna Nótt 17. júní 2017. Þarna koma að hljóðversvinnunnni Þráinn Árni Baldvinsson Gítar, Jakob Smári Magnússon Bassi, Gunnar Ingi Jósepsson Gítar, Sveinbjörn Grétarsson Gítar, Magni F. Gunnarsson Gítar. Úsetningar Jósep Sigurðsson og Addi 800 tók upp sönginn og mixaði og masteraði.
Goðakvæði

Goðakvæðin eru hluti af Eddukvæðunum, en þau skiptast í goðakvæði og hetjukvæði. Talið er að goðakvæðin séu samin á síðustu öldum heiðni á Íslandi sem og öðrum byggðum norrænna manna en hafi síðan lifað og mótast í munnlegri geymd eftir kristnitöku.

Goðakvæðin eru ein aðalheimild okkar um heiðna trú. Þau eru hvorki bænir né lofsöngur til goðanna heldur eru flest þeirra frásagnir af atvikum úr lífi þeirra og heimsmynd. Oft er dregin upp mannleg mynd af goðunum og það kemur fyrir að gert sé grín að þeim þegar þau sýna af sér mannlega breyskleika.

Af spássíumerkingum í handriti Konungsbókar, sem geymir flest þessarra kvæða, hafa menn ráðið að mögulega hafi sum þessarra kvæða verið skrifuð með það í huga að flytja þau í leikrænum flutningi á miðöldum. Til dæmis gætu þau hafa tengst tónlist á þann hátt að hægt er að nýta sér hljómræna þætti einsog hrynjanda og stuðlasetningu við flutning.

Goðakvæði eddukvæða eru þessi:
Steinn, skæri, blað

Skæri, blað, steinn (einnig "‚blað, skæri, steinn‘" eða "‚steinn, skæri, pappír‘" eða "‚steinn, skæri, blað‘" og aðrar samsetningar af þessum orðum) er vinsæll fingraleikur sem er er kunnur um heim allan, og stundum notaður á sama hátt og peningakast, teningakast eða úrtalningarvísur. Úrtalningavísur eru t.d. úllen, dúllen, doff og ugla sat á kvisti og eru notaðar til að velja einn úr hóp, þótt úrslitin séu raunar ekki alveg handahófskennd. "Steinn, skæri, blað" er talinn upprunninn í Kína, og hafa borist þaðan, eða frá Japan, til Vesturlanda á 19. öld.

Leikurinn.

Leikurinn fer fram þannig að leikmenn slá öðrum hnefanum þrisvar ofan á hinn með sama takti og telja "Skæri, blað, steinn". Í þriðja skiptið breytir hvor leikmaður hnefanum í þá „hönd“ sem hann hefur ákveðið að nota:

Tilgangurinn er að vinna hönd andstæðingsins. Ef báðir sýna sömu hönd er jafntefli.

Stundum er leikurinn leikinn þannig að sá sem vinnur tvo leiki af þremur vinnur, eða sá sem vinnur flesta af vissum fjölda leikja.
Evrusvæðið

Evrusvæðið á við hóp nítján evrópskra landa sem eru í efnahags- og gjaldmiðilssambandi. Öll löndin eru í Evrópusambandinu og nota evruna (€) sem gjaldmiðil. Eins og er samstendur evrusvæðið af Austurríki, Belgíu, Eistlandi, Finnlandi, Frakklandi, Grikklandi, Hollandi, Írlandi, Ítalíu, Kýpur, Lettlandi, Litháen, Lúxemborg, Möltu, Portúgal, Slóvakíu, Slóveníu, Spáni og Þýskalandi. Flest aðildarríki Evrópusambandsins eru skuldbundin til að taka upp evruna sem gjaldmiðill í framtíðinni. Aldrei hefur ríki gengið úr evrusvæðinu og það er engin leið að framkvæma þetta.

Seðlabanki Evrópu sér um peningamálastefnu svæðisins en honum er stjórnað af stjórnarformanni og nokkrum nefndum, sem samanstanda af seðlabankastjórum aðildarríkjanna. Evrusvæðið er ekki ríkisfjárlagasamband en efnt er til þess að stofna slíkt samband í ljósi skuldakreppunar.

Nokkur lönd sem ekki eru í Evrópusambandinu nota evruna sem gjaldmiðill, t.d. San Marínó, sem hefur gert samning við evrusvæðið um notkun gjaldmiðilsins og gefur út sínar eigin myntir. Önnur lönd, eins og Svartfjallaland, hafa tekið upp evruna en gefa ekki út sínar eigin myntir. Þessi lönd eru ekki aðildarríki evrusvæðisins og hafa ekkert umboð hjá Seðlabanka Evrópu.
Mynt

Mynt er skífa úr málmi sem hefur fjárhagslegt virði, þannig að hægt er að nota hana sem greiðslumáta.

Fyrstu myntirnar voru gerðar úr náttúrulegri blöndu af gulli og silfri sem heitir elektrum. Virði myntar réðst af þyngdinni á henni en hún hafði líka svokallað raunvirði, það er virði á efninu sem hún var gerð úr. Síðar voru myntir gerðar úr hreinu gulli eða silfri. Í dag hafa myntir ekki talsvert raunvirði en eru þess í stað tákn á virðinu.

Sumir hafa áhuga á að safna myntum en fræðigreinin sem fjallar um myntir heitir myntfræði.
Riddaraþokan

Riddaraþokan (Hesthöfuðþokan eða Barnard 33) er skuggaþoka ("gleypiþoka") í stjörnumerkinu Óríon og er í um 1.500 ljósára fjarlægð frá jörðinni.
Century Media

Century Media Records er þýsk tónlistarútgáfa sem sérhæfir sig í þungarokki. Hún var stofnuð í Dortmund árið 1988 en Sony Music keypti hana árið 2015 fyrir 17 milljón bandaríkjadali. Meðal hljómsveita sem hófu ferilinn hjá útgáfunni eru Devin Townsend, Nevermore og Iced Earth.
Koparkís

Kopakís eða kalkópýrít tilheyrir hópi málmsteina.

Lýsing.

Gulleitur að lit og myndar áttflötunga.

Myndun og útbreiðsla.

Myndast úr kvikuvessum og finnst aðallega í æðum nærri jöðrum innskota og hefur helst fundist við Össurá í Lóni.
Hedenbergít

Hedenbergít er háhitasteind og er afbrigði af pýroxeni.

Lýsing.

Grannir glergljáandi, dökkgrænir stönglar. Kristalar geta verið allt að 0,5 cm langir.

Myndun og útbreiðsla.

Byrjar að myndast sem holufylling við 400°C hita og hefur fundist við jaðra djúpbergsinnskota á Suðausturlandi.
Flókagata

Flókagata er gata í Norðurmýri og Hlíðahverfi í Reykjavík, hún liggur frá Snorrabraut í vestri til Stakkahlíðar í austri. Nafn hennar er dregið af landnámsmanninum Hrafna-Flóka Vilgerðasyni.

Sunnan við Flókagötu er útivistarsvæðið Miklatún og inngangurinn í listasafnið Kjarvalsstaði.
Strumparnir

Strumparnir (áður einnig kallaðir skrýplarnir) eru bláar skáldsagnaverur sem búa inni í sveppum í skógi einhvers staðar í Evrópu. Þeir eru rúmlega 40 cm að hæð. Þeir voru upphaflega teiknaðir af belgíska teiknaranum Peyo en Hanna-Barbera Productions gerði seinna vinsæla sjónvarpsþætti um þá sem Laddi talsetti á íslensku. Ævintýri Strumpana birtust fyrst sem framhaldssögur í teiknimyndablaðinu Sval en voru jafnóðum gefnar út á bókaformi.

Strumparnir slógu í gegn í Evrópu seint á 8. áratug 20. aldar og árið 1979 tryggði Bókaútgáfan Iðunn sér útgáfuréttinn að teiknimyndasögunum en hljómplötuútgáfann Steinar rétt að vinsælli tónlist sem gefin var út á plötu. Hvorugur aðilinn vissi af hinum og voru nafngiftir því ekki samræmdar, teiknimyndapersónurnar hétu strumpar en á plötunni kölluðust þær skrýplar og söng Halli (Haraldur Sigurðsson) með þeim. Strumpanafnið varð þó ofan á þegar frá leið. Árið 2016 hóf Froskur útgáfa að gefa út Strumpabækur á nýjan leik.
Paul Lazarsfeld

Paul Felix Lazarsfeld (13. febrúar 1901 – 30. ágúst 1976) var austurrískur félagsfræðingur sem varð einn af áhrifamestu félagsfræðingum Bandaríkjanna á 20. öld. Hann stofnaði félagsvísindastofnun Columbia-háskóla, Bureau of Applied Social Research. Hann kom að félagsvísindum úr stærðfræði og var frumkvöðull á sviði fjölmiðlarannsókna og í stærðfræðilegri félagsfræði með megindlegum rannsóknaraðferðum, einkum tölfræðikönnunum, sem snerust um skoðanamyndandi áhrif fjölmiðla.

Fjölmiðlakenningar Lazarsfelds falla í hóp kenninga um veik skammtímaáhrif fjölmiðla. Rannsóknir hans á 5. áratugnum á áhrifum fjölmiðla á kosningahegðun leiddu í ljós að fjölmiðlar höfðu ekki mælanleg áhrif í þá veru að breyta skoðun ákveðinna kjósenda og lítil áhrif á óákveðna kjósendur. Mestu áhrifin fólust í að styrkja ákveðna kjósendur í ákvörðun sinni. Hann er þekktastur fyrir fjölþrepakenningu sína um að áhrif fjölmiðla á skoðanir almennings séu óbein og fari í gegnum skoðanaleiðtoga sem almenningur lítur upp til, til dæmis álitsgjafa, menningarvita, áhrifamikla stjórnmálamenn eða jafnvel fólk sem við erum í persónulegum tengslum við. Slíkir skoðanaleiðtogar virka sem nokkurs konar skoðanaskiljur milli fjölmiðla og almennings.

Hann var forseti Bandarísku félagsfræðisamtakanna árið 1962.
Grand Theft Auto: Vice City

Ísafjarðarflugvöllur (IATA: IFJ, ICAO: BIIS) er flugvöllur á Skipeyri við Skutulsfjörð. Þar er aðalflugvöllur á Vestfjörðum. Fram til ársins 1960 voru flugsamgöngur við Ísafjörð með sjóflugvélum en 2. október 1960 var flugvöllur fyrir landflugvélar tekinn í notkun á Skipeyri og var flugbrautin 1100 m. löng en hún var síðar lengd. Air Iceland Connect er með áætlunarflug milli Reykjavíkur og Ísafjarðar og er flugtíminn um 40 mínútur.

Bílastæðið þar var fyrst malbikað árið 2018
Frjáls fjölmiðlun

Frjáls fjölmiðlun hf. var íslenskt fjölmiðlafyrirtæki og bókaforlag sem var áberandi á 10. áratug 20. aldar. Fyrirtækið var stofnað utan um útgáfu dagblaðsins "DV" árið 1981. Eigendur "Dagblaðsins" og "Vísis" eignuðust hvorir um sig helming í nýja félaginu en stjórnarformaður var Sveinn R. Eyjólfsson.

Auk þess að gefa út "DV" fékkst fyrirtækið við útgáfu á kiljum og gaf út tímaritin "Vikuna" og "Úrval" ("Reader's Digest") um tíma. Á 10. áratugnum eignaðist það smám saman leifar gömlu flokksblaðanna, "Tímans", "Alþýðublaðsins" og "Vikublaðsins" (arftaka "Þjóðviljans") auk "Dags" á Akureyri. Árið 1997 voru þessi blöð „sameinuð“ í eitt dagblað, "Dag-Tímann" sem ári síðar var breytt í "Dag". "Dagur" kom út til ársins 2001.

Árið 2001 ákvað Frjáls fjölmiðlun hf. að hefja útgáfu nýs dagblaðs, "Fréttablaðsins", sem dreift yrði ókeypis í hús á höfuðborgarsvæðinu. Hugmyndin að blaðinu kom frá norrænum metróblöðum sem er dreift ókeypis og liggja frammi á lestarstöðvum. Munurinn var hins vegar sá að Frjáls fjölmiðlun ætlaði að bera blaðið í hús. Þetta viðskiptalíkan reyndist kostnaðarsamt og félagið varð gjaldþrota árið 2002. "Fréttablaðið" var selt til Fréttar ehf. (í eigu Jóns Ásgeirs Jóhannessonar m.m.) en "DV" til félagsins ESÓB ehf. sem var hópur fjárfesta með Óla Birni Kárasyni, ritstjóra blaðsins.
Járnfrúin (kvikmynd)

Járnfrúin er bresk kvikmynd um ævi fyrrverandi forsætisráðherra Bretlands Margaret Thatcher. Meryl Streep fer með hlutverk Thatchers en Jim Broadbent og Geoffrey Howe fara einnig með aðalhlutverk í myndinni. Myndin á sér stað á þeim sautján dögum áður en Falklandseyjastríðið hófst árið 1982.

Meryl Streep fékk óskarinn á 84. óskarsverðlaununum, Golden Globe og BAFTA verðlaun sem besta leikkonan fyrir leik sinn í myndinni.
Spirou et Fantasio à Tokyo

Spirou et Fantasio à Tokyo (íslenska: "Svalur og Valur í Tókýó") er 49. Svals og Vals-bókin og sú þriðja eftir þá Morvan og Munuera. Hún kom út á bókarformi árið 2006 eftir að hafa birst sem framhaldssaga í teiknimyndablaðinu Sval. Bókin hefur enn ekki verið gefin út á íslensku.

Söguþráður.

Svalur og Valur eru staddir í Tókýó fyrir orð vinar síns galdrameistarans Ító Kata án þess að vita eiginlegt erindi sitt. Þeir mæta á blaðamannafund vegna opnunar gríðarstórs skemmtigarðs sem helgaður er Jedótímabilinu í sögu Japans. Garðurinn var reistur á undraskjótum tíma á landi sem áður var afdrep heimilisleysingja í borginni.

Forstöðumaður skemmtigarðsins, töframaðurinn "Garo" flytur setningarræðu með barnungan pilt sér við hlið. Lítil stúlka stekkur fram og skipar honum að láta bróður sinn af hendi. Við tekur mikill eltingaleikur þar sem öryggisverðir garðsins, sem reynast félagar í japönsku mafíunni, eltast við stúlkuna en Svalur og Valur koma henni til hjálpar. Í eltingaleiknum koma fram magnaðir dulrænir hæfileikar barnsins, sem getur leyst mikla krafta úr læðingi með hugarorkunni.

Stúlkan leitar skjóls á hótelherbergi þeirra félaga, ásamt fjölda vina sinna úr röðum heimilisleysingja borgarinnar. Mafíósarnir ráðast til atlögu en Svalur, Valur og stúlkan sleppa og ná fundi Ító Kata. Með honum eru galdramennirnir "Alkasar", "Cappucino" og "Atana" . Þeir upplýsa að stúlkan og tvíburabróðir hennar búi yfir gríðarlegri hugarorku, en Garo hafi rænt börnunum, haldið þeim föngnum með dáleiðslu og látið þau reisa skemmtigarðinn á örskotsstundu. Stúlkunni hafi hins vegar tekist að strjúka.

Við tekur æsilegt uppgjör þar sem Svalur, Valur, hersveit heimilisleysingja og stúlkan með yfirskilvitlegu hæfeileikana berjast við mafíuna sem nýtir sér krafta drengsins dáleidda. Svalur og félagar sigra og glæpamennirnir fá makleg málagjöld.
Herreys

Herreys var vinsæl sænsk popphljómsveit. Hljómsveitin varð fræg er hún vann Söngvakeppni evrópskra sjónvarpsstöðva keppnina árið 1984, með laginu „Diggi-Loo Diggi-Ley“.
Gagnahirðir

Gagnahirðir er sá sem meðhöndlar gögn; til dæmis í rannsóknarverkefnum, við kvikmyndagerð eða fyrir gagnasöfn.
Þjóðvegur 570

Þjóðvegur 570 eða Jökulhálsleið er vegur sem liggur um Ísland.
Þjóðvegur 85

Þjóðvegur 85 eða Norðausturvegur er vegur sem liggur um Ísland.
Steinn Guðmundsson

Steinn Guðmundsson (f. 13. nóvember 1932, d. 28. desember 2011) var íslenskur iðnmeistari, knattspyrnumaður og fyrrverand formaður Knattspyrnufélagsins Fram.

Ævi og störf.

Steinn fæddist í Reykjavík. Hann lauk sveinsprófi í ketil- og plötusmíði frá Iðnskólanum í Reykjavík árið 1954, lauk síðar meistararéttindum og var skipaður kennari við skólann árið 1963. Hann var virkur jafnt í félagsmálum sem í faglegu starfi málmiðnaðarmanna. Var meðal stofnenda Málmsuðufélags Íslands og formaður þess um skeið.

Steinn átti fjögur börn ásamt konu sinni, Önnu Guðbjörgu Þorvaldsdóttur. Þar á meðal knattspyrnumanninn Guðmund Steinsson. Karl Guðmundsson knattspyrnuþjálfari var bróðir Steins.

Íþróttamál.

Steinn gekk ungur til liðs við Knattspyrnufélagið Fram. Hann lék með öllum yngri flokkum félagsins upp í meistaraflokk, líkt og bræður hans: Guðmundur Valur Guðmundsson og Karl Guðmundsson, síðar landsliðsþjálfari Íslands í knattspyrnu.

Eftir að leikmannsferlinum lauk, sneri Steinn sér að þjálfun yngri flokka hjá Fram og síðar meistaraflokks hjá Ármanni. Hann tók dómarapróf og var um nokkurra ára skeið í hópi kunnustu knattspyrnudómara landsins.

Steinn gegndi ýmsum trúnaðarstörfum fyrir Fram. Var formaður félagsins 1976-78 og varaformaður um árabil. Þá var hann fyrsti formaður Skíðadeildar Fram. Fyrir þessi störf var hann útnefndur heiðursfélagi Fram.
Áskell erkibiskup

Áskell (um 1100 – 1181/82) var erkibiskup í Lundi af jósku ættinni Thrugot sem kepptu við ættina Hvide um völd í Danmörku. Áskell var sendur til náms í Hildesheim á Saxlandi. Við heimkomuna var hann gerður dómprófastur við kirkjuna í Lundi, þar sem Össur, föðurbróðir hans, var erkibiskup. Eftir orrustuna við Fótavík þegar Eiríkur eimuni varð konungur, var hann gerður að biskup í Hróarskeldu. Honum lenti þó brátt saman við konung og tók þátt í uppreisn gegn honum, sem endaði með ósigri þar sem Áskeli var gert að greiða sekt.

Áskell tók við embætti erkibiskups Norðurlanda eftir lát Össurs 1137. Hann er sagður hafa vígt dómkirkjuna í Lundi árið 1145. Hann sagði af sér embætti 1177 og Absalon tók við.